ลูกมีอาการไข้ 2 วันทานยาลดไข้ตอนนี้ไม่มีไข้แล้ว มีไอนิดหน่อย แต่หลังจากนั้นเจอผื่นสีแดงตรงหลังเท้าทั้งสองข้าง จึงได้ดูทั่วๆตัว ก็พบริเวณลำตัว เป็นผื่นเล็กๆถี่มากๆแต่ตอนนี้ที่หลังเท้าเป็นผื่นสีดำ อาการเหมือนไข้เลือดออกไหมครับ
สวัสดีค่ะ ไข้และมีผื่น อาจเกิดจาก-เกิดจากเชื้อหวัดธรรมดาทั่วไป-การติดเชื้อไวรัสชนิดไม่จำเพาะเจาะจง-โรคอีสุกอีใส มาด้วยตุ่มน้ำบนพื้นสีแดง พอตุ่มน้ำแตกออกจะแห้งแตกเป็นสะเก็ด สามารถขึ้นได้ทั่วตัว ร่วมกับมีไข้ต่ำๆ-ตุ่มที่เกิดจากการแพ้ยา อาจทำให้มีหน้าบวม ปากบวม หายใจลำบาก คลื่นไส้ อาเจียนร่วมด้วยได กรณีเป็นแพ้รุนแรง-โรคหัด ถ้าบุตรได้รับวัคซีนตามวัยครบ โอกาสเกิดน้อยค่ะ-ส่าไข้ มาด้วยไข้สูงประมาณ 1 สัปดาห์ พอไข้ลงจะมีผื่นแดงขึ้นตามตัว-โรคมือเท้าปาก แต่ตุ่มในโรคนี้จะอยู่ตามบริเวณมือ เท้า ปากเท่านั้น พบบริเวณอื่นน้อยค่ะ-โรคไข้เลือดออก จะเป็นเหมือนจุดแดงตามตัว ไม่คันหากไข้ลงแล้ว เด็กสบายดี กินได้ ไม่อาเจียน ไม่ค่อยเหมือนไข้เลือดออกค่ะแนะนำรักษาตามอาการ ถ้ามีไข้ให้รับประทานยาลดไข้และเช็ดตัวลดไข้ทุก 4 ชั่วโมง แยกบุตรออกจากการคลุกคลีกับเด็กคนอื่นเพื่อป้องกันการติดต่อ และหยุดยาทุกชนิดที่ไม่จำเป็น โรคส่วนใหญ่ที่กล่าวมาเกิดจากเชื้อไวรัส คือสามารถหายเองได้ ไม่จำเป็นต้องได้ยาฆ่าเชื้อแต่หากผื่นลุกลามมาก คัน แดง และบุตรยังมีไข้สูง รับประทานอาหารได้น้อย ต่อมน้ำเหลืองโต และดูไม่เล่น ซึม ควรรีบพาไปพบแพทย์